
									PRIJEDLOG
Na temelju članka 66. i 68. st 1. i 2. Zakona o gospodarenju otpadom („Narodne novine“ br. 84/21), članaka 27. i 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01.-vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15-ispravak, 123/17, 98/19, 144/20) i članka 30. 30. Statuta Općine Nova Kapela (“Službeni vjesnik Brodsko-posavske županije “4/2014, Službene novine Općine Nova Kapela broj 28/18, 32/18,2/20 i 4/21) Općinsko vijeće Općine Nova Kapela, na ______ sjednici održanoj ____________ 2025. godine, donosi


ODLUKU
O NAČINU PRUŽANJA JAVNE USLUGE SAKUPLJANJA KOMUNALNOG OTPADA
NA PODRUČJU OPĆINE NOVA KAPELA



1. OPĆE ODREDBE

Članak 1.

(1) Ovom se Odlukom utvrđuju kriteriji i način pružanja javne usluge sakupljanja komunalnog otpada (u daljnjem tekstu: javna usluga) na području Općine Nova Kapela (u daljnjem tekstu: Općina).

(2) Javna usluga sakupljanja komunalnog otpada podrazumijeva prikupljanja komunalnog otpada na području Općine putem spremnika od pojedinog korisnika i prijevoz i predaju tog otpada ovlaštenoj osobi za njegovu obradu.

(3) Pojedini pojmovi koji su korišteni u ovoj Odluci imaju jednako značenje pojmovima utvrđenim u Zakonu o gospodarenju otpadom (U daljnjem tekstu: Zakon)

(4)  Izrazi koji se koriste u ovoj Odluci, a imaju rodno značenje odnose se jednako na muški i ženski rod.

Članak 2.

(1) Pojedini pojmovi upotrijebljeni u ovoj Odluci imaju slijedeće značenje:

1. Komunalni otpad je miješani komunalni otpad i odvojeno sakupljeni otpad iz kućanstava, uključujući papir i karton, staklo, metal, plastiku, biootpad, drvo, tekstil, ambalažu, otpadnu električnu i elektroničku opremu, otpadne baterije i akumulatore te glomazni otpad, uključujući madrace i namještaj te miješani komunalni otpad i odvojeno sakupljeni otpad iz drugih izvora, ako je taj otpad sličan po prirodi i sastavu otpadu iz kućanstava, ali ne uključuje otpad iz proizvodnje, poljoprivrede, šumarstva, ribarstva i akvakulture, septičkih jama i kanalizacije i uređaja za obradu otpadnih voda, uključujući kanalizacijski mulj, otpadna vozila i građevni otpad, pri čemu se ovom definicijom ne dovodi u pitanje raspodjela odgovornosti za gospodarenje otpadom između javnih i privatnih subjekata.

2. Miješani komunalni otpad je otpad iz kućanstava i otpad iz drugih izvora koji je po svojstvima i sastavu sličan otpadu iz kućanstva, te je u katalogu otpada označen kao 20 03 01.

3. Biootpad je biološki razgradiv otpad  iz vrtova i parkova, hrana i kuhinjski otpad iz kućanstva, restorana, ugostiteljskih i maloprodajnih objekata i slični otpad iz prehrambene industrije.
4. Biorazgradivi otpad je svaki otpad ili dio otpada koji podliježe anaerobnoj ili aerobnoj razgradnji, kao što je otpad iz vrtova, otpad od hrane te papir i karton.

5. Reciklabilni komunalni otpad je otpadni papir i karton, otpadna plastika, otpadni metal i otpadno staklo, uključujući otpadnu ambalažu, iz kućanstva koji su komunalni otpad.

6. Glomazni otpad je otpadni predmet ili tvar koju je zbog zapremnine i/ili mase neprikladno prikupljati u sklopu usluge prikupljanja miješanog komunalnog otpada te je Katalogu otpada označen kao 20 03 07.

7. Opasni komunalni otpad je opasni otpad iz podgrupe 20 01 i 15 01 Kataloga otpada koji uobičajeno nastaje u kućanstvu te opasni otpad koji je po svojstvima, sastavu i količini usporediv s opasnim otpadom koji uobičajeno nastaje u kućanstvu pri čemu se opasnim komunalnim otpadom smatra sve dok se nalazi kod proizvođača tog otpada.

8. Spremnik je posuda, kanistar, kontejner, bačva, kutija, vreća ili drugi odgovarajući spremnik koji sprječava rasipanje, razlijevanje odnosno ispuštanje otpada u okoliš.

9. Zajednički spremnik je pojedinačni spremnik odnosno skup pojedinačnih spremnika, koji zajednički koriste više Korisnika javne usluge.

10. Ugovor o korištenju javne usluge (u daljnjem tekstu: Ugovor) je ugovor između Davatelja javne usluge i Korisnika javne usluge kojim se uređuju međusobna prava i obveze vezano za pružanje i korištenje javne usluge.

11. Ugovorna kazna je iznos određen ovom Odlukom koji je dužan platiti Korisnik usluge u slučaju neispunjenja ili neurednog ispunjenja obveza koje su propisanom ovom Odlukom.

12. Davatelj javne usluge sakupljanja komunalnog otpada (u daljnjem tekstu: Davatelj usluge) je trgovačko društvo, koje osniva jedna ili više jedinica lokalne samouprave i u kojem je većinski dio dionica odnosno udjela čine dionice odnosno udjeli jedne ili nekoliko jedinica lokalne samouprave, temeljem odluke predstavničkog tijela jedinice lokalne samouprave od dodjeli obavljanja javne usluge ili pravna ili fizička osoba – obrtnik temeljem koncesije dodijeljene odlukom predstavničkog tijela jedinica lokalne samouprave.

13. Javna usluga podrazumijeva prikupljanje komunalnog otpada na području pružanja javne usluge putem spremnika od pojedinog korisnika i prijevoz i predaju tog otpada ovlaštenoj osobi za obradu takvog otpada.

14. Korisnik javne usluge na području pružanja usluge (u daljnjem tekstu: Korisnik usluge) je vlasnik nekretnine odnosno vlasnik posebnog dijela nekretnine i korisnik nekretnine odnosno posebnog dijela nekretnine kada je vlasnik nekretnine odnosno posebnog dijela nekretnine obvezu plaćanja ugovorom prenio na tog korisnika i o tome obavijestio davatelja usluge ili stvarni Korisnik nekretnine.

15. Mjesto primopredaje je lokacija, određena izjavom o načinu korištenja javne usluge, na kojoj davatelj javne usluge preuzima otpad od korisnika usluge.

16. Obračunsko mjesto je adresa nekretnine Korisnika javne usluge.

17. Obračunsko razdoblje je razdoblje na koje se odnosi obračun iznosa cijene javne usluge.

18. Zakon je zakon kojim se uređuje područje gospodarenja otpadom.




Članak 3.
(1) Javna usluga je usluga od općeg interesa.

(2) Javna usluga uključuje sljedeće usluge:
      - uslugu prikupljanja na lokaciji obračunskog mjesta korisnika usluge:
1. miješanog komunalnog otpada
2. biootpada
3. reciklabilnog komunalnog otpada
4. glomaznog otpada jednom godišnje te
- uslugu preuzimanja otpada u reciklažnim dvorištu  

- uslugu prijevoza i predaje otpada ovlaštenoj osobi.

Članak 4.
(1) Ova odluka sadrži:
1. opće odredbe;
2. kriterije obračuna količine miješanog komunalnog otpada;
3. standardne veličine i druga bitna svojstva spremnika za sakupljanje otpada te način pojedinačnog korištenja javne usluge;
4. najmanju učestalost odvoza otpada prema područjima;
5. obračunska razdoblja kroz kalendarsku godinu; 
6. područje pružanja javne usluge;  
7. iznos cijene obavezne minimalne javne usluge s obrazloženjem načina na koji je određena;
8. odredbe o načinu podnošenja prigovora i postupanja po prigovoru građana na neugodu uzrokovanu sustavom sakupljanja komunalnog otpada;
9. odredbe o načinu pojedinačnog korištenja javne usluge;
10. odredbe o načinu korištenja zajedničkog spremnika; 
11. odredbe o prihvatljivom dokazu izvršenja javne usluge za pojedinog  korisnika usluge;
12. način određivanja udjela korisnika usluge u slučaju kad su korisnici usluge kućanstva i pravne osobe ili fizičke osobe – obrtnici i koriste zajednički spremnik, a nije postignut sporazum o njihovim udjelima;
13. odredbe o ugovornoj kazni;
14. opće uvjete ugovora s korisnicima;
15. odredbe o količini glomaznog otpada koji se preuzima u okviru javne usluge;
16. odredbe o provedbi ugovora koje se primjenjuju u slučaju nastupanja posebnih okolnosti uključujući elementarnu nepogodu, katastrofu i slično;
17. nadzor;
18. prijelazne i završne odredbe.

Članak 5.

(1) [bookmark: _Hlk210210590]Na području Općine Nova Kapela dodjeljuje se obavljanje javne  usluge  sakupljanja komunalnog otpada  davatelju javne usluge sakupljanja komunalnog otpada trgovačkom društvu KOMUNALAC DAVOR d.o.o., Ivana Gundulića 35, 35425 Davor, OIB: 65665226983 ( u daljnjem tekstu: Davatelj usluge).

Članak 6.

(1) Korisnik javne usluge na području pružanja usluge (u daljnjem tekstu: Korisnik) je vlasnik nekretnine, odnosno vlasnik posebnog dijela nekretnine i korisnik nekretnine, odnosno posebnog dijela nekretnine kada je vlasnik nekretnine, odnosno posebnog dijela nekretnine, obvezu plaćanja ugovorom prenio na tog korisnika i o tome obavijestio Davatelja usluge ili stvarni korisnik nekretnine.


Članak 7.

(1) Korisnici iz članka 6. ove Odluke razvrstavaju se u kategoriju:
· Korisnika kućanstvo ili 
· Korisnika koji nije kućanstvo.

(2) Korisnik iz stavka 1. podstavka 2. ovog članka je Korisnik koji nije razvrstan u kategoriju Korisnika kućanstvo, a koji nekretninu koristi u svrhu obavljanja djelatnosti što uključuje i iznajmljivače koji kao fizičke osobe pružaju ugostiteljske usluge u domaćinstvu sukladno zakonu kojim se uređuje ugostiteljska djelatnost.

(3) Popis korisnika koji nije kućanstvo nalazi se u Prilogu 1. ove Odluke.

Članak 8.

(1) Davatelj usluge je dužan:
1. gospodariti s odvojeno sakupljenim komunalnim otpadom, uključujući preuzimanje i prijevoz tog otpada, sukladno redu prvenstva gospodarenja otpadom i na način na koji ne dovodi do miješanja odvojeno sakupljenog komunalnog otpada s drugom vrstom otpada ili otpadom koji ima drugačija svojstva;
2. pružiti javnu uslugu na području Općine u skladu sa zakonom kojim se uređuje gospodarenje otpadom i ovom Odlukom;
3. snositi sve troškove gospodarenja prikupljenim otpadom, osim troškova postupanja s reciklabilnim komunalnim otpadom koji se sastoji pretežito otpadne ambalaže;
4. osigurati Korisniku spremnike za primopredaju komunalnog otpada;
5. preuzeti sadržaj spremnika od Korisnika i to odvojeno miješani komunalni otpad, biootpad, reciklabilni komunalni otpad i glomazni otpad;
6. osigurati provjeru da otpad sadržan u spremniku prilikom primopredaje odgovara vrsti otpada čija se primopredaja obavlja;
7. osigurati uvjete kojima se ostvaruje pojedinačno korištenje javne usluge neovisno o broju korisnika usluge koji koriste zajednički spremnik;
8. predati sakupljeni reciklabilni komunalni otpad osobi koju odredi Fond za zaštitu okoliša i energetsku učinkovitost;
9. voditi evidenciju o preuzetom komunalnom otpadu;
10. označiti spremnik natpisom na propisan način i održavati natpis;
11. osigurati sigurnost, redovitost i kvalitetu usluge;
12. obračunati cijenu javne usluge na način propisan zakonom kojim se uređuje gospodarenje otpadom i ovom Odlukom te cjenikom Davatelja usluge;
13. na računu za javnu uslugu navesti sve elemente temeljem kojih je izvršio obračun cijene javne usluge, uključivo i porez na dodatnu vrijednost. 

(2) Pored obveza iz stavka 1. ovog članka, Davatelj usluge dužan je u svemu postupati sukladno zakonu kojim se uređuje gospodarenje otpadom, podzakonskim aktima kojima se uređuje gospodarenje otpadom.

(3) Korisnik je dužan:
1. koristiti javnu uslugu na području na kojem se nalazi nekretnina Korisnika na način da proizvedeni komunalni otpad predaje putem zaduženog spremnika;
2. omogućiti davatelju usluge pristup spremniku na mjestu primopredaje otpada kad to mjesto nije na javnoj površini;
3. postupati s otpadom na obračunskom mjestu Korisnika na način koji ne dovodi u opasnost ljudsko zdravlje i ne dovodi do rasipanja otpada oko spremnika i ne uzrokuje pojavu neugode drugoj osobi zbog mirisa otpada;
4. odgovarati za postupanje s otpadom i spremnikom na obračunskom mjestu Korisnika te kad više Korisnika koristi zajednički spremnik zajedno s ostalim Korisnicima na istom obračunskom mjestu odgovarati za obveze nastale zajedničkim korištenjem spremnika;
5. platiti Davatelju usluge iznos cijene javne usluge za obračunskom mjesto i obračunsko razdoblje sukladno cjeniku Davatelja usluge, osim za obračunsko mjesto na kojem je nekretnina koja se trajno ne koristi;
6. predati opasni komunalni otpad u reciklažno dvorište ili mobilno reciklažno dvorište odnosno postupiti s istim u skladu s propisom kojim se uređuje gospodarenje posebnom kategorijom otpada, osim Korisnika koji nije kućanstvo;
7. predati glomazni otpad u reciklažno dvorište i na lokaciji svog obračunskog mjesta sukladno članku 15. ove Odluke;
8. predati odvojeno miješani komunalni otpad, reciklabilni komunalni otpad, opasni komunalni otpad i glomazni otpad;
9. predati odvojeno biootpad ili kompostirani biootpad na mjestu nastanka
10. preuzeti od Davatelja usluge standardizirane spremnike za otpad te spremnike držati na mjestu određenom za njihovo držanje i ne premještati ih bez suglasnosti Davatelja usluge;
11. osigurati smještaj spremnika sukladno članku 25. i 26. ove Odluke;
12. dostaviti Davatelju usluge ispunjenu Izjavu o načinu korištenja javne usluge ( u daljnjem tekstu: Izjava);
13. omogućiti Davatelju usluge označavanje spremnika odgovarajućim natpisom i oznakom.

2. KRITERIJI OBRAČUNA KOLIČINE MIJEŠANOG KOMUNALNOG OTPADA

Članak 9.

(1) Troškovi pružanja javne usluge određuju se razmjerno količini predanog otpada u obračunskom razdoblju.

(2) Kriterij obračuna količine miješanog komunalnog otpada je volumen spremnika miješanog komunalnog otpada izražen u litrama i broj pražnjenja spremnika u obračunskom razdoblju.


3. STANDARDNE VELIČINE I DRUGA BITNA SVOJSTVA SPREMNIKA ZA SAKUPLJANJE OTPADA TE NAČIN POJEDINAČNOG KORIŠTENJA JAVNE USLUGE


Članak 10.

(1) Standardna veličina i druga bitna svojstva spremnika za sakupljanje miješanog komunalnog otpada mora se odrediti tako da je spremnik primjeren potrebi pojedinog korisnika usluge.

(2) Primjerenost potrebe pojedinog korisnika javne usluge ne može se ocjenjivati temeljem površine ili obujma nekretnine.

(3) Standardizirane spremnike za prikupljanje miješanog komunalnog otpada, biootpada, otpadnog papira i kartona te reciklabilnog komunalnog otpada koji se sastoji od otpadne plastične i metalne ambalaže, korisnicima usluge iz kategorije Korisnika kućanstvo, osigurava Davatelj usluge te ih predaje njima na korištenje.



Članak 11.

(1) Miješani komunalni otpad prikuplja se u tipiziranim/standardiziranim plastičnim ili metalnim spremnicima za miješani komunalni otpad, biootpad prikuplja se u spremnicima za biootpad, otpadni papir i karton prikupljaju se u spremnicima za prikupljanje otpadnog papira i kartona.

(2) Standardizirani plastični ili metalni spremnici za prikupljanje miješanog komunalnog otpada su volumena 120 litara i 1.100 litara.

(3) Standardizirani plastični ili metalni spremnici za prikupljanje biootpada, otpadnog papira i kartona su volumena 120 litara i 1.100 litara.

(4) Korisnik usluge u Izjavi odabire volumen standardiziranih spremnika za miješani komunalni otpad na temelju svojih potreba, s tim da se ili složi s prijedlogom Davatelja usluge ili da odabire drugi volumen od priloženih u stavku 2. ovog članka.

(5) Davatelj usluge dužan je prilagoditi volumen standardiziranih spremnika iz stavka 2. i stavka 3. ovog članka   
 za prikupljanje komunalnog otpada na način da spremnik bude primjeren prema potrebi pojedinog Korisnika  
 usluge.

(6)   Komunalni otpad od Korisnika koji nije kućanstvo sakuplja se u tipiziranim/standardiziranim plastičnim ili    
         metalnim spremnicima za sakupljanje komunalnog otpada volumena 120 litara, 1.100 litara.

(7)  Novim Korisnicima usluge iz kategorije korisnika koji nije kućanstvo primjereni volumen spremnika za miješani komunalni otpad predložiti će Davatelj usluge na temelju uvida na terenu, uzimajući pri tome u obzir proizvedene količine miješanog komunalnog otpada u istim ili sličnim subjektima na području pružanja usluge te taj prijedlog navesti u Izjavi o načinu korištenja usluge.

(8) Iznimno, osim u navedenim spremnicima, miješani komunalni otpad se može prikupljati i u odgovarajućim vrećicama koje osigurava davatelj javne usluge.


Članak 12.

(1) Spremnik za primopredaju miješanog komunalnog otpada i biootpada mora se nalaziti na području pružanja javne usluge iz članka 19. ove Odluke odnosno kod Korisnika usluge.

(2) Spremnik za primopredaju miješanog komunalnog otpada kod korisnika usluge mora sadržavati natpis sa nazivom Davatelja usluge, naziv vrste otpada kojoj je spremnik namijenjen i oznaku koja je u evidenciji Davatelja usluge o preuzetom komunalnom otpadu pridružena Korisniku i obračunskom mjestu.

(3) Oznaka iz stavka 2. ovog članka mora biti čitka i trajna, odnosno otporna na uobičajeno korištenje spremnika.

(4) Davatelj javne usluge dužan je osigurati ispunjenje uvjeta iz ovog članka prije ustupanja spremnika Korisniku usluge i dužan je održavati čitkost oznake iz stavka 2. ovog članka.

(5)  Korisnik usluge koji već raspolaže sa spremnikom dužan je omogućiti Davatelju usluge naknadno označavanje spremnika sukladno stavku 2. ovog članka.

Članak 13.

(1) Reciklabilni otpad se prikuplja u tipiziranim spremnicima i/ili vrećicama koje Korisnik usluge dobije od Davatelja usluge.

(2) Prikuplja se samo ona vrsta reciklabilnog otpada za koju je spremnik ili vrećice namijenjen.

(3) Sav drugi reciklabilni otpad Korisnik usluge mora razvrstati i odvesti u reciklažno dvorište. 

(4) Davatelj usluge dužan je osigurati uslugu preuzimanja odvojeno sakupljenog komunalnog otpada (opasni komunalni otpad, otpadni papir, drvo, metal, staklo, plastika, tekstil i glomazni otpad) koji je nastao kod Korisnika usluge iz kategorije korisnika kućanstvo putem spremnika postavljenih u reciklažnim dvorištima i mobilnim reciklažnim dvorištima. 

Članak 14.

(1) Opasni otpad sakuplja se u tipiziranim/standardiziranim plastičnim ili metalnim spremnicima za sakupljanje problematičnog otpada koji se nalaze u reciklažnom dvorištu i mobilnom reciklažnom dvorištu.

Članak 15.

(1) Glomazni otpad Korisnika kućanstvo u ukupnoj godišnjoj količini do 3 m3 može se bez naknade predati u reciklažno dvorište, a za količine veće od 3 m3 godišnje plaća se naknada prema Cjeniku Davatelja usluge.

(2) Glomazni otpad sakuplja se u reciklažnom dvorištu i na lokaciji obračunskog mjesta Korisnika kućanstvo najmanje jednom u kalendarskoj godini, sukladno članku 17. iz stavka 1. točke 5. ove Odluke ili po zahtjevu Korisnika kućanstvo, a Davatelj usluge će osigurati preuzimanje glomaznog otpada Korisnika kućanstvo na obračunskom mjestu tih Korisnika, uz obvezu plaćanja cijene prema cjeniku Davatelja usluge.

(3) Glomazni otpad od Korisnika koji nisu kućanstvo može se predati u reciklažno dvorište ili po zahtjevu Korisnika koji nisu kućanstvo na obračunskom mjestu, uz odgovarajuću prateću dokumentaciju sukladno propisima te uz obvezu plaćanja naknade prema cjeniku Davatelja usluge.

Članak 16.

(1) Zabranjeno je odlaganje otpada u netipiziranim spremnicima.

(2) U spremnike za miješani komunalni otpad zabranjeno je odlagati otpadni papir, metal, plastiku, staklo, tekstil, problematični otpad, zeleni otpad, opasni i tehnološki otpad, otpadni građevinski materijal, otpad iz klaonica, ugostiteljskih objekata, mesnica, ribarnica, leševe životinja, akumulatore, autogume, električne baterije, granje, otpad iz vrta, žar te tekuće i polutekuće tvari.

(3) Korisniku koji nije kućanstvo zabranjeno je odlaganje ambalažnog otpada u i pored spremnika.

(4) Korisniku nije dozvoljeno odlagati otpad izvan spremnika ili u količinama koje premašuju volumen dodijeljenog spremnika.

(5) U slučaju postupanja Korisnika usluge suprotno stavku 4. ovog članka ove Odluke, Davatelj usluge će prije preuzimanja otpada fotografirati zatečeno stanje te pokrenuti postupak utvrđenja ugovorne kazne.

(6) Sav otpad odložen i rasut oko spremnika prije pražnjenja i odvoza otpada dužni su očistiti korisnici usluga.

(7) Davatelj usluge ne odgovara za neovlašteno korištenje spremnika od strane trećih osoba već je svaki Korisnik usluge dužan osigurati da njemu dodijeljene spremnike ne koriste neovlašteno treće osobe.

4. NAJMANJA UČESTALOST ODVOZA OTPADA PREMA PODRUČJIMA

Članak 17.

(1) Najmanja učestalost odvoza komunalnog otpada u obračunskom razdoblju na obračunskom mjestu Korisnika usluge iznosi:
1. najmanje jednom tjedno za miješani komunalni otpad;
2. najmanje jednom tjedno za biootpad iz biorazgradivog komunalnog otpada;
3. najmanje jednom mjesečno za reciklabilni komunalni otpad; 
4. najmanje jednom u kalendarskoj godini za krupni (glomazni) otpad.

(2) Raspored preuzimanja komunalnog otpada utvrđuje Davatelj usluge Programom odvoza otpada s kojim je dužan upoznati Korisnika, poštujući pritom broj minimalnih primopredaja iz  stavka 1. ovog članka.

(3) Davatelj usluge je obvezan na svojoj mrežnoj stranici objaviti Program preuzimanja sadržaja spremnika miješanog komunalnog otpada, biorazgradivog komunalnog otpada, reciklabilnog otpada, krupnog (glomaznog) otpada te prijevoz istog od obračunskog mjesta za svakog Korisnika, najkasnije u prosincu tekuće godine za narednu godinu.

5. OBRAČUNSKA RAZDOBLJA KROZ KALENDARSKU GODINU

Članak 18.

(1) Obračunska razdoblja kroz kalendarsku godinu su:
(a) Za korisnike iz kategorije kućanstva obračunsko je razdoblje jedan mjesec, što predstavlja dvanaest obračunskih razdoblja kroz kalendarsku godinu.
(b) Za korisnike iz kategorije koja nije kućanstvo obračunsko je razdoblje jedan mjesec, što predstavlja dvanaest obračunskih razdoblja kroz kalendarsku godinu.

6. PODRUČJE PRUŽANJA JAVNE USLUGE

Članak 19.

(1) Područje pružanja javne usluge je područje Općine Nova Kapela.

(2) Davatelj usluge iz ove Odluke dužan je pružati javnu uslugu iz prethodnog stavka ovog članka na cijelom području Općine Nova Kapela.


7. IZNOS CIJENE OBVEZNE MINIMALNE JAVNE USLUGE S OBRAZLOŽENJEM NAČINA NA KOJI JE ODREĐENA

Članak 20.

(1) Strukturu cijene javne usluge čini:
· cijena za količinu predanog miješanog komunalnog otpada i 
· cijena obvezne minimalne javne usluge

(2) Iznos cijene za količinu predanog miješanog komunalnog otpada određuje se prema izrazu:

C = JCV x BP x U
     pri čemu je:

(a) C – cijena za količinu predanog miješanog komunalnog otpada izražena u eurima
(b) JCV – jedinična cijena za pražnjenje volumena spremnika miješanog komunalnog otpada izražena u kunama, sukladno cjeniku
(c) BP – broj pražnjenja spremnika miješanog komunalnog otpada u obračunskom razdoblju sukladno podacima u Evidenciji
(d) U – udio korisnika usluge u korištenju spremnika

(3) Kada jedan korisnik usluge samostalno koristi spremnik udio korisnika usluge u korištenju spremnika je jedan.

(4) Kada više korisnika usluge zajednički koriste spremnik zbroj udjela svih korisnika određenih međusobnim sporazumom ili prijedloga davatelja usluge mora iznositi 1. 

Članak 21.

(1) Obvezna minimalna javna usluga je iznos koji se osigurava radi ekonomski održivog poslovanja te sigurnosti, redovitosti i kvalitete pružanja javne usluge, kako bi sustav sakupljanja komunalnog otpada mogao ispuniti svoju svrhu.

(2) Cijena obvezene minimalne javne usluge dio je cijene javne usluge.

(3)  Na području pružanja javne usluge primjenjuje se:
1. jedinstvena cijena obvezne minimalne javne usluge za korisnika usluge razvrstanog u kategoriju kućanstvo i 
2. jedinstvena cijena obvezne minimalne javne usluge za korisnika usluge razvrstanog u kategoriju korisnika koji nije kućanstvo.

Članak 22.

(1) Obavezna minimalna javna usluga je iznos koji se osigurava radi ekonomski održivog poslovanja te sigurnosti, redovitosti i kvalitete pružanja javne usluge, kako bi sustav sakupljanja komunalnog otpada mogao ispuniti svoju svrhu.

(2) Pod obaveznom minimalnom javnom uslugom podrazumijeva se osiguranje uvjeta za primopredaju komunalnog otpada u obračunskom razdoblju s minimalnom učestalošću sukladno članku 17. stavku 1. ove Odluke.

(3) Cijena obvezne minimalne javne usluge jedinstvena je na području pružanja javne usluge za sve Korisnike  razvrstane u kategoriju Korisnika kućanstvo.

(4) Cijena obavezna minimalne usluge jedinstvena je na području pružanja javne usluge za sve Korisnike razvrstane u kategoriju Korisnika koji nije kućanstvo.

Članak 23.

(1) Cijena obavezne minimalne javne usluge plaća se radi pokrića troškova nabave i održavanja opreme za sakupljanje otpada, troškova prijevoza otpada, troškova nastalih radom reciklažnog dvorišta i mobilnog reciklažnog dvorišta zaprimanjem bez naknade otpada nastalog u kućanstvu i troškova vođenja propisanih evidencija i izvješćivanja u svezi s javnom uslugom.

(2) Cijena obavezne minimalne javne usluge za sve Korisnike razvrstane u kategoriju Korisnika kućanstvo u obračunskom razdoblju iznosi 7,01 s PDV-om 

(3) Cijena obavezne minimalne javne usluge za Korisnike razvrstane u kategoriju Korisnika koji nije kućanstvo u obračunskom razdoblju iznosi 10,00 eura s PDV-om

(4) Ako se na istom obračunskom mjestu Korisnik može svrstati i u kategoriju kućanstvo i u kategoriju Korisnika koji nije kućanstvo, Korisnik je dužan plaćati samo cijenu obvezne minimalne javne usluge obračunate za kategoriju korisnika koji nije kućanstvo.

8. ODREDBE O NAČINU PODNOŠENJA PRIGOVORA I POSTUPANJE PO PRIGOVORU  GRAĐANA NA NEUGODU UZROKOVANU SUSTAVOM SAKUPLJANJA KOMUNALNOG OTPADA

Članak 24.

(1) Korisnici usluge imaju mogućnost podnošenja pisanih prigovora na neugodu uzrokovanu sustavom sakupljanja komunalnog otpada, pisanim putem na adresu Davatelja usluge, poštanskom pošiljkom, telefaksom ili elektroničkom poštom Davatelja usluge te na zapisnik u sjedištu Davatelja usluge.

(2) Rok za podnošenje pisanog prigovora na ispostavljeni račun je 15 (petnaest) dana od primitka računa, u protivnom se smatra da je ispostavljeni račun nesporan, a priloženi obračun pravilan.

(3) Davatelj usluge je dužan na prigovor Korisnika usluge odgovoriti u roku od 15 (petnaest) dana od dana zaprimanja prigovora.

(4) Davatelj usluge dužan je voditi i čuvati pisanu evidenciju prigovora korisnika najmanje godinu dana od primitka prigovora Korisnika usluge.

9. ODREDBE O NAČINU POJEDINAČNOG KORIŠTENJA JAVNE USLUGE

Članak 25.

(1) Spremnike za odlaganje miješanog komunalnog otpada, biorazgradivog komunalnog otpada, reciklabilnog otpada te drugog otpada za koji Korisnik usluge dobije spremnik od Davatelja usluge, Korisnik usluge mora smjestiti na svojoj parceli.

10. ODREDBE O NAČINU KORIŠTENJA ZAJEDNIČKOG SPREMNIKA

Članak 26.

(1) Spremnike za odlaganje miješanog komunalnog otpada, biorazgradivog komunalnog otpada, reciklabilnog otpada te drugog otpada za koji korisnik usluge dobije spremnik od Davatelja usluge, Korisnik usluge mora smjestiti na svojoj parceli na zasebnom odgovarajućem uređenom i natkrivenom mjestu za smještaj spremnika, u objektima ili drugim prostorima u svom vlasništvu koji se nalaze na parceli u sklopu osnovne građevine ili pomoćne građevine (zaključani smetlarnici i podrumi, haustori, ograđena dvorišta i sl.) na način da se onemogućava pristup trećim osobama.

(2) Iznimno od stavka 1. ovog članka, spremnici za odlaganje miješanog komunalnog otpada, biorazgradivog komunalnog otpada, reciklabilnog otpada te drugog otpada za koji Korisnik usluge dobije spremnik od Davatelja usluge, mogu se postaviti i na javnim površinama u neposrednoj blizini čestice Korisnika usluga samo ukoliko unutar višestambenih zgrada ne postoji uređeno mjesto ili zajedničke prostorije za smještaj spremnika. 

(3) U slučaju uvjeta iz stavka 2. ovog članka, kada spremnike nije moguće smjestiti unutar katastarske čestice nekretnine Korisnika usluge, u slučaju višestambenih objekta, upravitelj stambene zgrade, predstavnik suvlasnika ili druga osoba koju Korisnici usluge sporazumom ovlaste, dužna je podnijeti pisani zahtjev Davatelju usluge za davanje mišljenja o potrebi smještaja spremnika na javnoj površini.


(4) Temeljem podnesenog zahtjeva iz stavaka 3. ovog članka, Davatelj usluge će preko svojih djelatnika zajedno s Korisnikom usluge, odnosno upraviteljem stambene zgrade, predstavnikom suvlasnika ili osobom koju su Korisnici usluge koji zajednički koriste spremnik ovlastili, pregledati lokaciju obračunskog mjesta radi utvrđivanja mogućnosti smještaja dodijeljenih spremnika Korisniku usluge unutar nekretnine Korisnika ili na odgovarajućem uređenom i natkrivenom mjestu za smještaj spremnika, u objektima ili drugim prostorima u vlasništvu Korisnika usluge koji se nalaze na parceli u sklopu osnovne građevine ili pomoćne građevine (zaključani smetlarnici i podrumi, haustori, ograđena dvorišta i sl.).

(5) Ako se prilikom pregleda lokacije obračunskog mjesta iz stavka 4. ovog članka utvrdi da ne postoji mogućnost smještaja dodijeljenih spremnika unutar nekretnine Korisnika usluge ili na odgovarajućem uređenom i natkrivenom mjestu za smještaj spremnika, u objektima ili drugim prostorima u vlasništvu Korisnika usluge koji se nalaze na parceli u sklopu osnovne građevine ili pomoćne građevine (zaključani smetlarnici i podrumi, haustori, ograđena dvorišta i sl.), Davatelj usluge će u suradnji s Općinom Nova Kapela nadležnim za korištenje javnih površina, dati mišljenje Korisniku usluge o potrebi smještaja spremnika na javnu površinu koja se nalazi na najmanjoj udaljenosti od obračunskog mjesta Korisnika usluge.

(6) U slučaju smještaja spremnika Korisnika usluge na javnu površinu, sukladno danim odredbama za smještaj spremnika Davatelja usluge u suradnji s Općinom Nova Kapela iz stavka 5. ovog članka, spremnici moraju biti smješteni na javnu površinu pazeći pri tome da ne ometaju promet, da budu postavljeni na mjestu na kojemu se neće stvarati nečistoća i na kojima se neće umanjiti estetski i opći izgled ulice ili okoliša. Spremnici moraju na stranici s vanjske strane imati oznaku koja sadrži naziv Davatelja usluge, naziv vrste otpada za koju je spremnik namijenjen, a može sadržavati i kratku uputu o otpadu koji se sakuplja putem toga spremnika. 

(7) Kod uvjeta iz stavka 7. ovog članka spremnici moraju biti dostupni isključivo Korisniku usluge i Davatelju usluge, Korisnik usluge mora onemogućiti pristup trećim osobama, odnosno mora osigurati smještaj spremnika za otpad na način određen uvjetima Koordinacijskog tijela, sukladno odredbama stavka 6. ovog članka. Korisnik usluge mora okoliš redovito održavati u čistom i urednom stanju te mora osigurati sprječavanje odbacivanja otpada u okoliš te micanje spremnika. 

(8) Sav otpad odložen i rasut oko spremnika iz stavka 2. ove Odluke prije pražnjenja i odvoza otpada dužni su očistiti Korisnici usluga.

11. ODREDBE O PRIHVATLJIVOM DOKAZU IZVRŠENJA JAVNE USLUGE ZA POJEDINOG KORISNIKA USLUGE

Članak 27.

(1) Davatelj usluge vodi evidenciju o preuzetom otpadu za svakog pojedinog Korisnika odnosno za korištenje javne usluge za obračunsko mjesto.





Članak 28.

(1) Davatelj usluge vodi evidenciju korištenja javne usluge za obračunsko mjesto u digitalnom obliku, na način da se svaki spremnik elektronski identificira, svako pražnjenje spremnika elektronski bilježi, a podaci potom prebacuju u knjigovodstveni program evidencija korištenja javne usluge.

(2) Podaci iz evidencija korištenja javne usluge za obračunsko mjesto u digitalnom obliku smatraju se dokazom izvršenja javne usluge.

(3) Prihvatljivi dokaz izvršenja javne usluge za pojedinog korisnika usluge predstavlja:
1. elektronički izvadak iz poslovnog sustava davatelja usluge s naznakom datuma, vremena i adrese pražnjenja spremnika
2. izvadak iz evidencije davatelja usluge kao što je GPS praćenje vozila, video nadzor na vozilu i sl. ukoliko je primjenjivo
3. pisano izvješće Davatelja usluge o datumu, vremenu i adresi pražnjenja spremnika

(4) Davatelj usluge ne odgovara za neovlašteno korištenja spremnika od strane trećih osoba te je svaki Korisnik usluge dužan osigurati da njemu dodijeljeni spremnik neovlašteno ne koriste treće osobe.

12. NAČIN ODREĐIVANJA UDJELA KORISNIKA USLUGE U SLUČAJU KAD SU KORISNICI USLUGE KUĆANSTVA I PRAVNE OSOBE ILI FIZIČKE OSOBE – OBRTNICI I KORISTE ZAJEDNIČKI SPREMNIK, A NIJE POSTIGNUT SPORAZUM O NJIHOVIM UDJELIMA

Članak 29.

(1) U slučaju kad su korisnici javne usluge kućanstva i koriste zajednički spremnik Davatelj usluge određuje udio Korisnika usluge u korištenju zajedničkog spremnika na način da ukupni udio mora biti 1, te se isti dijeli na jednake dijelove svim korisnicima koji koriste spremnik.

(2) U slučaju kad su Korisnici javne usluge kućanstva i pravne i fizičke osobe – obrtnici  Davatelj usluge svim pravnim i fizičkim osobama – obrtnicima dodjeljuje zasebne spremnike za otpad, a ostala kućanstva se obračunavaju kao u stavku 1. ovog članka.


13. ODREDBE O UGOVORNOJ KAZNI

Članak 30.

(1) Ugovorna kazna je iznos određen ovom Odlukom koji je Korisnik usluge dužan platiti u slučaju kad je postupio protivno Ugovoru.

(2) Postupanje Korisnika usluge protivno Ugovoru i protivno ove Odluke utvrđuje ovlašteni radnik Davatelja usluge.

(3) Smatra se da je Korisnik postupio protivno Ugovoru:
1. ako ne koristi javnu uslugu dva uzastopna obračunska razdoblja ili ako nije sklopio Ugovor i ne predaje komunalni otpad Davatelju usluge iz članka 5. ove odluke, a na traženje Davatelja usluge ne dokaže da ne koristi nekretninu, za što će Davatelj usluge naplatiti Korisniku ugovornu kaznu u iznosu od godišnje cijene obavezne minimalne javne usluge;

2. ako ne dostavi Davatelju usluge ispunjenu Izjavu, ako u Izjavi navede netočne podatke, a osobito ako Korisnik usluge iz kategorije korisnika koji nije kućanstvo u Izjavi navede da pripada kategoriji Korisnika usluge kućanstvo te ako u Izjavi navede da nekretninu trajno ne koristi, za što će Davatelj usluge naplatiti Korisniku ugovornu kaznu u iznosu od godišnje cijene obavezne minimalne javne usluge;

3. ako odlaže komunalni otpad izvan spremnika ili u količinama koje premašuju volumen dodijeljenog spremnika ili sabija komunalni otpad u spremnik zbog čega nije moguće gravitacijsko pražnjenje otpada, za što će Davatelj usluge naplatiti Korisniku ugovornu kaznu u visini cijene javne usluge za količinu prekomjerno odloženog komunalnog otpada sukladno cjeniku Davatelja usluge;

4. ako odlaže komunalni otpad, reciklabilni komunalni otpad, opasni otpad, glomazni otpad odnosno drugi otpad iz članka 8., stavak 3., točka 6. do 9. ove Odluke u neodgovarajuće spremnike ili protivno odredbama ove Odluke, za što će Davatelj usluge naplatiti Korisniku ugovornu kaznu u visini cijene sakupljanja i zbrinjavanja nepravilno odloženog otpada sukladno Cjeniku Davatelja usluge;

5. ako ne predaje opasni komunalni otpad u reciklažno dvorište ili mobilno reciklažno dvorište, odnosno ne postupa s njim sukladno članku 8., stavak 3., točka 6. ove odluke, a osobito ako odlaže otpad životinjskog podrijetla, problematični ili opasni otpad u spremnike za miješani komunalni otpad, biootpad ili druge spremnike namijenjene reciklabilnom otpadu, za što će Davatelj usluge naplatiti Korisniku ugovornu kaznu u visini cijene sakupljanja i zbrinjavanja nepravilno odloženog otpada sukladno Cjeniku Davatelja usluge;

6. ako ne postupa s otpadom i spremnikom na obračunskom mjestu sukladno ovoj odluci, osobito ako Korisnik usluge na odlaže svoj miješani komunalni otpad u standardizirane vrećice za miješani komunalni otpad, sukladno članku 11. stavak 5. ove odluke, za što će Davatelj usluge naplatiti Korisniku ugovornu kaznu u visini cijene sakupljanja i zbrinjavanja nepravilno odloženog otpada sukladno Cjeniku Davatelja usluge;

7. ako Davatelj usluge utvrdi da je uništio ili oštetio dodijeljeni spremnik ili oznake na dodijeljenom spremniku, za što će Davatelj usluge naplatiti Korisniku ugovornu kaznu u visini cijene popravka ili zamjene spremnika ili oznaka na spremniku sukladno trošku Davatelja usluge.


(4) Iznos ugovorne kazne određen za pojedino postupanje Korisnika usluge je razmjerno troškovima uklanjanja posljedica takvog postupanja, a najviše do iznosa godišnje cijene obvezne minimalne javne usluge obračunate Korisniku usluge.

(5) Na pitanja ugovorne kazne koja nisu određena ovom Odlukom i Zakonom primjenjuju se odredbe zakona kojim se uređuju obvezni odnosi.

(6) Kada više Korisnika usluge koristi zajednički spremnik, nastalu obvezu plaćanja ugovorne kazne u slučaju kad se ne utvrdi odgovornost pojedinog Korisnika snose svi Korisnici usluge koji koriste zajednički spremnik sukladno udjelima u korištenju spremnika.

(7) Iznos određene ugovorne kazne iskazuje se na zasebnoj stavci na računu za javnu uslugu.

(8) Radi utvrđivanja nužnih činjenica kojima se utvrđuje postupanje Korisnika usluge protivno Ugovoru o korištenju javne usluge prema ovom članku kao i činjenica nužnih za obračun ugovorne kazne, Davatelj usluge ovlašten je i dužan postupati po prijavi komunalnih redara i drugih službenih osoba, razmotriti i ispitati prijave građana, uzimati potrebne izjave od Korisnika usluga, svojih zaposlenika i trećih osoba, osigurati fotografiranje i/ili video snimanje obračunskog mjesta Korisnika usluge i koristiti takvu fotodokumentaciju, koristiti podatke iz izjave o načinu korištenja javne usluge, evidencije o preuzetom komunalnom otpadu, podatke očitanja mjernih uređaja za potrošnju električne energije ili plina ili pitke vode, podatke iz svojih poslovnih knjiga i drugih evidencija, cjenika ovlaštenih proizvođača opreme i uređaja, stručne, obrazložene i ovjerene procjene nastalih troškova uslijed pojedinog postupanja, vremensko trajanje pojedinog postupanja, te sve druge dokaze s pomoću kojih se i u svezi s drugim dokazima nedvojbeno može utvrditi postupanje Korisnika usluge prema ovom članku, odnosno koji mogu poslužiti za obračun ugovorne kazne.

Članak 31.

(1) O utvrđenim nepravilnostima u ispunjavanju ugovornih obveza Korisnika usluge, ovlašteni radnik Davatelja usluge obvezan je sastaviti zapisnik u kojem je jasno naznačeno vrijeme i mjesto utvrđene nepravilnosti, opis iste, fotografija, a o čemu je istog dana dužan obavijestiti Korisnika usluge i pozvati ga radi očitovanja o utvrđenim činjenicama.

(2) Korisnik usluge prilikom prvog kršenja odredaba ove Odluke bit će opomenut pisanim putem od Davatelja usluge.

(3) Korisniku usluge koji je bio opomenut, a ponovo prekrši odredbe ove Odluke naplatit će se ugovorna kazna sukladno Cjeniku Davatelja usluge.

(4) Ukoliko se utvrdi da je Korisnik usluge počinio više radnji za koje je prema članku 30. stavku 3. ove Odluke propisana obveza plaćanja ugovorne kazne, Davatelj usluge će mu za svaku od navedenih radnji obračunati i naplatiti ugovornu kaznu.

(5) Davatelj usluge obvezan je ustrojiti i voditi urednu evidenciju ugovornih kazni za svakog Korisnika usluge.

14. OPĆI UVJETI UGOVORA S KORISNICIMA

Članak 32.

(1) Ugovor o korištenju javne usluge se smatra sklopljenim:
1. kad Korisnik usluge dostavi Davatelju usluge Izjavu;
2. prilikom prvog korištenja javne usluge ili zaprimanja na korištenje spremnika za primopredaju komunalnog otpada u slučaju kada Korisnik usluge ne dostavi Davatelju usluge Izjavu.

(2) Za postojeće Korisnike usluge smatra se da je ugovor potpisan ako je javna usluga već korištena u proteklom razdoblju ili ako je Korisnik usluge zaprimio na korištenje spremnik za primopredaju miješanog komunalnog otpada.

(3) Bitne sastojke Ugovora čine ova Odluka, Izjava i cjenik javne usluge.

(4) Davatelj usluge dužan je omogućiti Korisniku usluge uvid u akte iz stavka 3. ovog članka prije sklapanja i izmjene i/ili dopune Ugovora i na zahtjev korisnika usluge.

(5) Općina Nova Kapela i Davatelj usluge dužni su putem sredstava javnog informiranja, mrežne stranice, dostavom pisane obavijesti ili na drugi za Korisnika usluge prikladan način osigurati, da je Korisnik usluge, prije sklapanja Ugovora ili izmjene i/ili dopune Ugovora, upoznat s propisanim odredbama koje uređuju sustav sakupljanja komunalnog otpada, Ugovorom i pravnim posljedicama.

(6) U Prilogu 2. ove odluke nalaze se Opći uvjeti ugovora s Korisnicima usluge.

15. ODREDBE O KOLIČINI GLOMAZNOG OTPADA KOJI SE PREUZIMA U OKVIRU JAVNE USLUGE

Članak 33.

(1) Davatelj usluge je dužan u okviru javne usluge najmanje jednom u kalendarskoj godini preuzeti krupni (glomazni) otpad od Korisnika usluge koji je kućanstvo na obračunskom mjestu korisnika usluge bez naknade, u okviru organizirane akcije odvoza glomaznog otpada.

(2) Davatelj usluge dužan je na zahtjev Korisnika usluge koji je kućanstvo osigurati preuzimanje krupnog (glomaznog) otpada od Korisnika usluge na obračunskom mjestu Korisnika usluge, pri čemu je Korisnik usluge dužan platiti cijenu prijevoza i obrade tog otpada.

(3) Davatelj usluge je dužan preuzeti glomazni otpad od Korisnika usluge na obračunskom mjestu Korisnika usluge koji je kućanstvo u što kraćem roku koji zajednički određuju Korisnik usluge i Davatelj usluge.

(4) Krupni (glomazni) otpad smatra se:
1. namještaj: ormar, komoda, ladičar, vitrina, noćni ormarić i sl., polica (npr. ugradbena, samostojeća, zidna i sl.), stol (npr. radni, za računalo, kuhinjski, za blagavaonu, toaletni i sl., stolac, klupa, barska stolica, zidni/stolni sat većih dimenzija, daska kod uzglavlja kreveta, stalak (stolni, zidni za npr. tv/hi-fi), fotelja, naslonjač, krevet, tabure, madrac, nadmadrac, podnica kreveta, okvir za sliku većih dimenzija, prozorske zaštitne rešetke i grilje, sobne pregrade;
2. kuhinjska oprema: kuhinjski elementi (ugradbeni, samostojeći i dr.), sudoper, radna površina, šank;
3. kupaonska oprema: kada (plastična, fiberstaklena, metalna i sl.), tuš kada, sauna, kada za djecu, kupaonski ormar i police, zavjesa ili pregrada za tuš ili kadu, nosač zavjese (karniša), umivaonik, toalet i bide (školjka i daska), slavina za vodu, nosač tuša, crijevo za tuš, stalak za ručnike i sl., ogledalo;
4. vrtna oprema: ograda i vrata, vrtni namještaj, vrtni alat, strojevi za vrt (tačke, kosilica i sl.), sjenica za vrt (rastavljena na dijelove dimenzija pogodnih za prijevoz), drvo (izrezano na dimenzije pogodne za prijevoz), posuda (za npr. cvijeće) i postolje/nosač većih dimenzija, vrtni ukrasi većih dimenzija, vrtna klupa, crijevo za vodu, oprema za razvođenje vode te posude za zalijevanje bilja, ljuljačka, suncobran i stalak za suncobran, sklopivi bazen, roštilj;
5. podne obloge: tepih, laminat, linoleum, parket, krzno i sl.;
6. stvari za djecu: krevet za dijete, stolica i hodalica za dijete, veće igračke, dječja kolica, auto sjedalica za dijete i sl.

(5) Krupni (glomazni) otpad ne uključuje tvari i predmete koje su prema posebnom propisu svrstane u posebne kategorije otpada (biootpad, otpadni tekstil i obuća, otpadna ambalaža, otpadne gume, otpadna ulja, otpadne baterije i akumulatori, otpadna vozila, otpad koji sadrži azbest, medicinski otpad, otpadni električni i elektronički uređaji i oprema, građevni otpad).

(6) Zabranjeno je sa krupnim (glomaznim) otpadom odlagati bačve, kante i slične posude u kojoj se nalazi ulje, boje, kiseline i druge opasne tvari te drugi problematični i opasni otpad. Ovakvu vrstu otpada Davatelj usluge neće odvoziti. Korisnik usluge je obvezan ovu vrstu otpada odvesti u reciklažno dvorište ili mobilno reciklažno dvorište.

(7) Zabranjeno je odlaganje krupnog (glomaznog) otpada u spremnike za prikupljanje miješanog komunalnog otpada.

(8) Zabranjeno je krupni (glomazni) otpad odlagati na mjesta koja za to nisu predviđena (unutar drvoreda, dječjih igrališta, javnih zelenih površina, parkova, trgova i sl.).

(9) Davatelj usluge je obvezan pravovremeno obavijestiti Korisnika usluge na svojim mrežnim stranicama ili putem medija o rasporedu preuzimanja krupnog (glomaznog) otpada te o vrsti otpada koja se može preuzeti.

16. ODREDBE O PROVEDBI UGOVORA KOJE SE PRIMJENJUJU U SLUČAJU NASTUPANJA POSEBNIH OKOLNOSTI UKLJUČUJUĆI ELEMENTARNU NEPOGODU, KATASTROFU I SLIČNO

Članak 34.

(1) Davatelj usluge se neće smatrati odgovornim za kašnjenja u ispunjenju ili neispunjenje obveza iz Ugovora koje je uzrokovano neočekivanim i nepredvidivim okolnostima izvan njegove razumne kontrole, kao što su radnje građanskih ili vojnih tijela, ograničenja uvedena zakonom, požar, eksplozija, rat, embargo, štrajk, lokalni ili nacionalni neredi i nemiri.

(2) U slučaju nastupa kašnjenja Davatelj usluge će bez odgode obavijestiti Korisnike usluge putem mrežnih stranica i medija te se ispunjenje obveza Davatelja usluga odgađa za vrijeme trajanja takvog slučaja više sile.

(3) Po prestanku uvjeta koji onemogućuju pružanje javne usluge prikupljanja komunalnog otpada, Davatelj javne usluge dužan je prikupiti i odvesti svu iznesenu (odloženu) količinu komunalnog otpada u najkraćem mogućem roku.

17. NADZOR

Članak 35.

(1) Nadzor nad provedbom ove Odluke provodi Upravni odjel nadležan za komunalno redarstvo i Davatelj usluge sukladno svojim nadležnostima.

(2) Davatelj usluge obavezan je žurno i na odgovarajući način postupati sukladno uputama, nalozima, mišljenjima i preporukama Općine Nova Kapela  vezano za pitanja u svezi primjene ove Odluke, surađivati u dobroj vjeri u svim aktivnostima vezanim za njezinu provedbu te žurno dostavljati sve potrebne podatke, izvješća, očitovanja i slično.

18. PRIJELAZNE I ZAVRŠNE ODREDBE

Članak 36.

(1) Davatelj usluge dužan je osigurati način provođenja javne usluge sakupljanja komunalnog otpada sukladno ovoj Odluci.

(2) Davatelj usluge donijeti će Cjenik javne usluge u roku od tri mjeseca od dana stupanja na snagu ove Odluke.

(3) Do donošenja, objave i datuma početka primjene novog cjenika, sukladno Zakonu, primjenjivati će se postojeći Cjenik Davatelja usluge.

(4) Prilozi I., II., III. sastavni su dio ove Odluke.

(5) Odluka iz članka 26. stavka 6. donijeti će se u primjerenom roku.

(6) Stupanjem na snagu ove Odluke prestaje važiti Odluka o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Nova Kapela („Službeni novine Općine Nova Kapela broj 28/18)

Članak 37.

(1) Ova Odluka stupa na snagu osmog  dana od dana objave u Službenim novinama Općine Nova Kapela.

KLASA:363-02/25-05/02
URBROJ:2178/20-03-25-1
U Novoj Kapeli __________2025. g.

                                                                                                           Predsjednik Općinskog Vijeća:
                                                                                    	       		Branko Cindrić

PRILOG I.

POPIS POTKATEGORIJA KORISNIKA KOJI NISU KUĆANSTVA PREMA DJELATNOSTIMA


	POTKATEGORIJA
	DJELATNOST KOJA SE OBAVLJA U NEKRETNINI ODNOSNO POSEBNOM DIJELU NEKRETNINE

	I.
	Škole i vrtići, učilišta, vjerski objekti, samostani, bolnice, dnevne bolnice, ambulante, domovi za starije osobe, ustanove socijalne skrbi i druge slične djelatnosti

	II.
	Ova potkategorija obuhvaća djelatnosti koje nisu obuhvaćene ostalim točkama (na primjer: uredi, javni uredi, agencije, banke, uredski prostori državne uprave, županijske i lokalne samouprave, sudova, agencija, pošta, fondova i slično, humanitarne organizacije, osiguravajuća društva, odvjetnički i javnobilježnički uredi, turističke agencije, objekti za igre na sreću, udruge, muzeji, galerije, knjižnice, knjižare, izložbeni prostori, galerije, kina, kazališta, sportske dvorane, ambulante, trgovine odjećom i obućom i drugom neprehrambenom robom, kiosci za prodaju tiskovina i duhanskih proizvoda, obrtničke djelatnosti: frizerski salon, brijač, kozmetičar, stolar, vodoinstalater, električar, automehaničar, autolimar, bravar, radione za popravak, ribarski obrti, keramičari i druge slične obrtne djelatnosti, industrijske djelatnosti s proizvodnim pogonima te druge slične djelatnosti

	III.
	Korisnici (pravne i fizičke osobe – obrtnici) koji obavljaju ugostiteljsku djelatnost bez pružanja usluge smještaja ali uz pripremu i/ili posluživanje hrane (na primjer: restoran, gostionica, zdravljak, zalogajnica, pečenjarnica, pizzeria, bistro, slastičarnica, objekti brze prehrane, kavana, pivnica, buffet, kantina, pub, krčma, caffe bar, konoba, klet, kušaonica, pripremnica obroka – catering, objekt jednostavnih usluga u kiosku i slično) te tržnica, benzinska postaja, trgovački centar i druge slične djelatnost

	IV.
	Korisnici (pravne i fizičke osobe – obrtnici) koji obavljaju ugostiteljsku djelatnost bez pružanja usluge smještaja i bez pripreme i/ili posluživanja hrane (na primjer: caffe bar, noćni klub, noćni bar, disco klub i slično) te klub za zabavu na otvorenom, organizator javnih manifestacija, mesnica, ribarnica, prodavaonica mliječnih i suhomesnatih proizvoda, benzinska postaja, supermarket, trgovina prehrambenom robom, trgovački centar i druge slične djelatnosti

	V.
	Korisnici koji pružaju ugostiteljske usluge u domaćinstvu (fizička osoba – građanin koji iznajmljuje sobu/apartman/kuću za odmor i slično)

	VI.
	Korisnici (pravne i fizičke osobe – obrtnici) koji obavljaju ugostiteljsku djelatnost i pružaju uslugu smještaja (kamp, hotel, hostel, prenoćišta i slično)

	VII.
	Luka, autobusni i željeznički kolodvor, zračne luke i druge slične djelatnosti“





PRILOG II.

OPĆI UVJETI UGOVORA S KORISNICIMA


1. UVODNE ODREDBE

Članak 1.

(1) Definicije i termini korišteni u ovim Općim uvjetima odgovaraju definicijama i terminima korištenim u Odluci.

(2)  Ovim Općim uvjetima utvrđuju se međusobni odnosi Davatelja usluge i Korisnika usluge koji proizlaze iz Ugovora, odnosno pružanja javne usluge od strane Davatelja usluge Korisniku usluge na području pružanja javne usluge.


2. PRIMJENA OPĆIH UVJETA 

Članak 2.

(1) Ovi Opći uvjeti primjenjuju se na sve Korisnike usluga koji zaključe Ugovor s Davateljem usluge.


Članak 3.

(1) U slučaju kada odredbe Ugovora upućuju na primjenu pojedinih odredaba ovih Općih uvjeta te odredbe Općih uvjeta postaju sastavni dio Ugovora. 

(2) Korisnik usluge je upoznat sa sadržajem ovih Općih uvjeta i pristaje na njihovu primjenu.


3. UGOVARANJA JAVNE USLUGE 

Članak 4.

(1) Korisnici usluge javnu uslugu ugovaraju zaključenjem Ugovora sukladno ovoj Odluci.

(2) Ugovor o korištenju javne usluge se smatra sklopljenim:
1. kad Korisnik usluge dostavi Davatelju usluge Izjavu 
2. prilikom prvog korištenja javne usluge ili zaprimanja na korištenje spremnika za primopredaju  komunalnog otpada u slučaju kada Korisnik usluge ne dostavi Davatelju usluge Izjavu.

(3) Za postojeće Korisnike usluge smatra se da je ugovor potpisan ako je javna usluga već korištena u proteklom razdoblju ili ako je Korisnik usluge zaprimio na korištenje spremnik za primopredaju miješanog komunalnog otpada.

(4) Zaključenjem Ugovora Korisnik usluge pristaje na primjenu odredbi ovih Općih uvjeta.

(5) Ugovori s Korisnicima usluge zaključuju se na neodređeno vrijeme.

(6) Cijena javne usluge utvrđuje se važećim cjenikom kojeg donosi i mijenja Davatelj usluge, a odobrava izvršno tijelo Općine Nova Kapela sukladno Zakonu.

(7) Korisnik usluge je dužan plaćati cijenu javne usluge utvrđenu cjenikom.

(8) Za javnu uslugu Davatelj usluge će Korisniku usluge ispostaviti račun, a Korisnik usluge se obvezuje isti platiti u roku naznačenom na računu, time da se u slučaju kašnjenja u plaćanju obračunava zakonska zatezna kamata


4. OBVEZE UGOVORNIH STRANA 

Članak 5.

(1) Davatelj usluge dužan je:
1. gospodariti s odvojeno sakupljenim komunalnim otpadom, uključujući preuzimanje i prijevoz tog otpada, sukladno redu prvenstva gospodarenja otpadom i način na koji ne dovodi do miješanja odvojeno sakupljenog komunalnog otpada s drugom vrstom otpada ili otpadom koji ima drukčija svojstva;
2. pružati javnu uslugu u skladu s ovom Odlukom i Zakonom;
3. snositi sve troškove gospodarenja prikupljenim otpadom, osim troškova postupanja s reciklabilnim komunalnim otpadom koji se sastoji pretežito od otpadne ambalaže;
4. osigurati Korisniku usluge spremnike za primopredaju komunalnog otpada;
5. preuzeti sadržaj spremnika od Korisnika usluge i to odvojeno miješani komunalni otpad, biootpad, reciklabilni komunalni otpad i glomazni otpad;
6. osigurati provjeru da otpad sadržan u spremniku prilikom primopredaje odgovara vrsti otpada čija se primopredaja obavlja;
7. osigurati uvjete kojima se ostvaruje pojedinačno korištenje javne usluge neovisno o broju korisnika usluge koji koriste zajednički spremnik;
8. predati sakupljeni reciklabilni komunalni otpad osobi koju odredi Fond za zaštitu okoliša i energetsku učinkovitost;
9. voditi propisane evidencije;
10. na spremniku održavati natpis sukladno članku 12. stavku 2. i stavku 3. ove Odluke;
11. osigurati sigurnost, redovitost i kvalitetu javne usluge;
12. obračunati cijenu javne usluge na način propisan Zakonom, ovom Odlukom i Cjenikom; 
13. na računu za javnu uslugu navesti sve elemente temeljem kojih je izvršio obračun cijene javne usluge, uključivo i porez na dodanu vrijednost određen sukladno posebnom propisu kojim se uređuje porez na dodanu vrijednost.

(2) Davatelj usluge se obvezuje javnu uslugu obavljati na sljedeći način:
1. za svakog Korisnika usluge omogućiti spremnik sa oznakama iz ove Odluke;
2. za odvojeno prikupljanje reciklabilnog otpada svakom Korisniku usluge omogućiti spremnik i/ili vreće;
3. pražnjenje će se obavljati samo iz spremnika i vreća koje je Davatelj usluge dostavio korisniku usluge, a otpad iz drugih spremnika i vreće se neće odvoziti;
4. u slučaju kvara ili uništenja spremnika krivnjom Davatelja usluge isti se obvezuje popraviti ili nabaviti novi spremnik ovisno o vrsti oštećenja;
5. nakon pražnjenja Davatelj usluge je dužan vratiti spremnik na mjesto gdje je stajao prije pražnjenja.

(3) Davatelj usluge dužan je na vrijeme obavijestiti Korisnika usluge o promjenama rasporeda odvoza miješanog komunalnog otpada, biootpada i reciklabilnog otpada, o rasporedu za odvoz glomaznog otpada i to oglašavanjem u informativnim medijima ili plakatiranjem na vidljivim mjestima u naselju i u svojim prostorima ili objavom na službenim stranicama Davatelja usluge.


Članak 6.

(1) Korisnik usluge je dužan:
1. koristiti javnu uslugu na području na kojem se nalazi nekretnina Korisnika usluge na način da proizvedeni komunalni otpad predaje putem zaduženog spremnika;
2. omogućiti Davatelju usluge pristup spremniku na mjestu primopredaje otpada kad to mjesto nije na javnoj površini;
3. postupati s otpadom na obračunskom mjestu Korisnika usluge na način koji ne dovodi u opasnost ljudsko zdravlje i ne dovodi do rasipanja otpada oko spremnika i ne uzrokuje pojavu neugode drugoj osobi zbog mirisa otpada;
4. odgovarati za postupanje s otpadom i spremnikom na obračunskom mjestu Korisnika usluge, te kad više Korisnika koristi zajednički spremnik zajedno s ostalim Korisnicima usluge na istom obračunskom mjestu odgovarati za obveze nastale zajedničkim korištenjem spremnika;
5. platiti Davatelju usluge iznos cijene javne usluge za obračunsko mjesto i obračunsko razdoblje, osim za obračunsko mjesto na kojem je nekretnina koja se trajno ne koristi;
6. predati opasni komunalni otpad u reciklažno dvorište ili mobilno reciklažno dvorište odnosno postupiti s istim u skladu s propisom kojim se uređuje gospodarenje posebnom kategorijom otpada, osim Korisnika koji nije kućanstvo;
7. predati odvojeno miješani komunalni otpad, reciklabilni komunalni otpad, opasni komunalni otpad i glomazni otpad;
8. predati odvojeno biootpad ili kompostirati biootpad na mjestu nastanka;
9. dostaviti Davatelju usluge ispunjenu Izjavu o načinu korištenja javne usluge;
10. omogućiti Davatelju javne usluge označivanje spremnika odgovarajućim natpisom i oznakom.

(2) Korisnik usluge se obvezuje na sljedeće:
1. isključivo miješani komunalni otpad iz domaćinstva odlagati putem standardiziranih vrećica u tipski spremnik za otpad koji sadrži oznake iz ove Odluke;
2. reciklabilni otpad razvrstavati i odlagati u spremnike i/ili vreće koje je dobio od Davatelja usluge;
3. za onu vrstu reciklabilnog otpada za koji nije dobio spremnik i/ili vreće mora odvesti u reciklažno dvorište;
4. u spremnike i/ili vreće nije dozvoljeno odlagati kamenje, zemlju, građevinski otpad, staklo, metalne predmete, opasne tvari (ostaci boja, lakova, kiselina, pesticida, motorna ulja…), vrućeg pepela, životinjskih ostataka, granja i dr.;
5. Korisnik usluge je dužan održavati spremnik čistim te voditi brigu da se spriječi otuđenje (krađa) i neovlašteno korištenje od strane trećih osoba;
6. u slučaju otuđenja, većeg oštećenja ili uništenja spremnika krivnjom Korisnika usluge isti je dužan namiriti troškove nabave nove posude;
7. na dan odvoza Korisnik usluge je dužan iznijeti posudu na javnu površinu uz prometnicu, odnosno na prikladno mjesto na kojem je moguć istovar sadržaja spremnika u komunalno vozilo i to najkasnije do 05:00 sati. Ukoliko ne postupi kako je navedeno smatrat će se da je usluga izvršena.

(3) Korisnik usluge je dužan Davatelju usluge prijaviti svaku promjenu adrese, imena ili prezimena, naziva ili tvrtke korisnika, vlasništva ili posjeda objekta, kao i svaku drugu statusnu promjenu koja je od utjecaja na međusobni ugovorni odnos, odmah po nastanku promjene.

(4)  Korisnik usluge ostaje u obvezi plaćanja javne usluge sve dok davatelj usluge ne obavijesti o  
        nastaloj statusnoj promjeni, bez obzira na to kada je ista nastala.

(5) Spremnik za otpad je u vlasništvu Davatelja usluge.



Članak 7.

(1) Izjavu o načinu korištenja javne usluge je obrazac kojim se Korisnik usluge i Davatelj usluge usuglašavaju o bitnim sastojcima ugovora.

(2) Podaci u obrascu Izjave svrstani su u dva stupca od kojih je prvi prijedlog Davatelja usluge, a drugi očitovanje Korisnika usluge.

(3)  Korisnik usluge je dužan vratiti davatelju usluge dva potpisana primjerka Izjave iz stavka 1. ovoga 
        članka u roku od 15 dana od dana zaprimanja.

(4) Davatelj usluge dužan je po zaprimanju Izjave sukladno stavku 3. ovoga članka, Korisniku usluge vratiti jedan ovjereni primjerak Izjave u roku od 15 dana od zaprimanja.

(5) Davatelj usluge dužan je primijeniti podatak iz Izjave koji je naveo Korisnik usluge kada je taj podatak u skladu s Zakonom i Odlukom.

(6) Iznimno od odredbe stavka 5. ovoga članka Davatelj usluge primjenjuje podatak iz Izjave koji je naveo davatelj usluge u sljedećim slučajevima:
1. kad se Korisnik usluge ne očituje o podacima u Izjavi odnosno ne dostavi Izjavu Davatelju usluge u roku ili
2. kad više Korisnika usluge koristi zajednički spremnik, a među korisnicima usluge nije postignut dogovor o udjelima korištenja zajedničkog spremnika tako da zbroj svih udjela čini jedan, primjenjuje se udio korisnika usluge u korištenju zajedničkog spremnika koji je u Izjavi naveo davatelj usluge.

(7) Davatelj usluge može omogućiti davanje Izjave iz stavka 1. ovoga članka elektroničkim putem kad je takav način prihvatljiv Korisniku usluge.

(8)  O svakoj promjeni podataka iz Izjave Korisnik usluge dužan je obavijestiti Davatelja usluge u roku od 15 dana od dana kad je nastupila promjena, kao i o svakoj drugoj namjeravanoj promjeni podataka iz Izjave u roku od 15 dana prije dana od kojeg će se primjenjivati namjeravana promjena.

(9)  Sadržaj Izjave iz stavka 1. ovoga članka propisuje ministar pravilnikom.


PRILOG III.

POPIS RECIKLAŽNIH DVORIŠTA


Adrese reciklažnih dvorišta:
· Reciklažno dvorište na odlagalištu komunalnog otpada „Baćanska“ u Općini Davor

